Video Şoferii de TIR au interzis pe drumurile din Ungaria până pe 1 aprilie. Maghiarii au impus restricţii de Paștele Catolic
Ungaria impune restricţii odată cu apropierea Paştelui Catolic. Până pe 1 aprilie, camioanele de mare tonaj, adică de peste 7,5 tone, nu vor mai putea circula în ţara vecină. Chiar şi aşa, există câteva excepţii. Transportul umanitar sau cel de animale vii, bunuri perisabile și altele de primă necesitate sunt încă permise. Autorităţile roagă şoferii ca în momentul ridicării restricţiilor să folosească toate punctele de trecere a frontierei pentru a putea fi evitate blocajele.
La sfârşitul acestei săptămâni credincioşii catolici sărbătoresc Învierea Domnului, astfel că, pe teritoriul Ungariei va fi restricţionată temporar circulaţia autovehiculelor cu o capacitate mai mare de 7,5 tone. Potrivit Poliției de Frontieră, având în vedere că, la sfârşitul acestei săptămâni credincioşii catolici sărbătoresc Învierea Domnului, pe teritoriul Ungariei va fi restricţionată temporar circulaţia autovehiculelor cu o capacitate mai mare de 7,5 tone.
Restricții de circulație pentru camioane pe teritoriul Ungariei
Astfel, autorităţile de frontieră din Ungaria au comunicat că circulaţia pentru acest tip de vehicule se va derula după următorul program:
* 28.03 - 29.03.2024, intervalul orar 23.00 - ora 23.00 - trafic restricţionat
* 29.03 - 30.03.2024, ora 23.00 - ora 23.00 - se circulă
* 30.03 - 31.03.2024, intervalul orar 23.00 - ora 24.00 - trafic restricţionat
* 31.0. 2024, ora 24.00 - 1.04.2024, ora 00.00 - se circulă
* 1.04.2024, intervalul orar 00.00 - ora 23.00 - trafic restricţionat
* 1.04.2024, începând cu ora 23.00 - se circulă
În această perioadă, șoferii automarfarelor vor avea obligaţia să staţioneze în parcările special amenajate, până la finalizarea intervalului pentru care au fost stabilite restricţii de circulaţie pe drumurile publice din Ungaria. La ridicarea restricţiilor, vor fi dispuse măsuri pentru folosirea la maxim a capacităţii punctelor de trecere a frontierei deschise pentru astfel de mijloace de transport, în limita configuraţiei acestora şi, în funcţie de trafic, vor fi suplimentate arterele de control pe sensul de intrare sau ieşire în/din ţară, astfel încât formalitățile de frontieră să se efectueze cu operativitate.
În intervalul orar menţionat, traficul de călători şi autoturisme se va desfăşura în condiţii normale. De asemenea, au fost dispuse măsurile necesare pentru o supraveghere sporită a frontierei de stat, respectiv prevenirea şi combaterea migraţiei ilegale şi a contrabandei cu bunuri de larg consum, în punctele de trecere a frontierei şi în zona de competenţă. Poliţia de Frontieră Română anunță că va depune toate eforturile în vederea asigurării unui echilibru între securitatea cetăţenilor şi fluenţa traficului de călători. Poliţia de Frontieră recomandă în toată această perioadă participanţilor la trafic tranzitarea tuturor punctelor de trecere a frontieră deschise tranzitului de mărfuri, astfel încât să se preîntâmpine apariţia suprasolicitărilor doar a unora dintre acestea, într-un timp foarte scurt.
În acest sens, Poliţia de Frontieră Română a dezvoltat aplicaţia on-line si pentru autovehiculele de mare tonaj care este disponibilă pe pagina de internet www.politiadefrontiera.ro. Această aplicaţie on-line prezintă o medie a timpilor de aşteptare în punctele rutiere de trecere a frontierei pentru anumite intervale de timp. Timpii de aşteptare sunt actualizaţi în timp real, fapt ce ajută utilizatorul să-şi reconfigureze traseul către un punct de frontieră ce înregistrează valori de trafic scăzute.